# Patricia Lyfoung

Patricia Lyfoung (Villeneuve-la-Garenne, 1977ko abenduaren 18a – 2025eko urtarrilaren 15a) frantziar komikigile bat izan zen, batez ere La Rose écarlate sailarengatik ezaguna.

## Bizitza

Patricia Lyfoung 1977ko abenduaren 18an jaio zen Villeneuve-la-Garennen (Frantzia), hmong jatorriko familia batean. Gaztea zela, marrazteko zaletasuna piztu zitzaion, eta Parisera joan zen École Estiennen eta Gobelins, l'école de l'imagen artea ikastera.
2001ean, Frantziako Marathon Animation estudioan hasi zen lanean, Martin Mystère eta Totally Spies! marrazki bizidunen storyboardetan kolaboratuz. Ilustratzaile gisa ere lan egin zuen bezero komertzialentzako eta argitaletxeentzako.
2005erako, komikigintzan zentratu zen eta La Rose écarlate gazteentzako saileko lehen liburua argitaratu zuen Delcourt argitaletxean. Berusaiyu no Bara anime estiloko telesailaren estetikan eta jantzietan inspiratu zen, eta Rumiko Takahashi, Mitsuru Adachi, Enrico Marini, Bernard Hislaire eta Jean-Pierre Gibrat bezalako komikigileen lanetan ere bai. Japoniako eta Europako eraginak uztartzeagatik ezaguna egin zen.
Sailak arrakasta lortu zuenez, eta dozena bat ale baino gehiago sortu zituen, eta geroago La Rose écarlate – Missions sekuela, Jenny komikigile frantziarrarekin batera.
2012an beste komiki sail bat hasi zuen, Un prince à croquer izenburua zuena, eta 2018an hirugarren proiektua abiatu zuen, Les Mythics, Philippe Ogaki eta Patrick Sobralekin elkarlanean.
Lyfoungen bizitzan zehar, bere komikien milioi bat ale baino gehiago saldu ziren Frantzian. 2025eko urtarrilaren 15ean hil zen, 47 urte zituela.

## Lanak

* La Rose écarlate (18 liburukitan, 2005-2024)
* La Rose écarlate - Missions (10 liburukitan, 2013-2024)
* La Rose écarlate, albums annexes (3 liburukitan, 2017-2018)
* Un prince à croquer (4 liburukitan, 2012-2016)
* Comme ton ombre (2010)
* Les Mythics (24 liburukitan, 2018-2025)

## Erreferentziak

* ↑ (Frantsesez) Guitteny, Antoine. «L’auteur de BD Patricia Lyfoung revient chez elle à Villeneuve-la-Garenne» Le Parisien 2019-02-15 (Noiz kontsultatua: 2025-01-17).
* ↑ (Frantsesez) Duarte, Maxence. «Patricia Lyfoung, une artiste engagée ? L'exemple de la bande dessinée La Rose Ecarlate» Alternative Francophone 1 (10): 116-135. 2016-09-22 ISSN 1916-8470..
* 1 2 (Frantsesez) «Patricia Lyfoung» Delcourt (Noiz kontsultatua: 2025-01-17).
* 1 2 (Frantsesez) «C. V.» Pelote de Phil à Pat (Noiz kontsultatua: 2025-01-17).
* ↑ (Frantsesez) Gentile, Catherine. «« La Rose écarlate » T8 (« Où es-tu ? ») par Patricia Lyfoung» BDZoom.com 2012-10-25 (Noiz kontsultatua: 2025-01-17).
* 1 2 3 (Frantsesez) Croquet, Pauline. «Patricia Lyfoung, autrice de « La Rose écarlate », est morte à 47 ans» Le Monde 2025-01-15 (Noiz kontsultatua: 2025-01-17).
* ↑ (Frantsesez) «Des missions supplémentaires pour la Rose écarlate» Manga-News 2013-09-27 (Noiz kontsultatua: 2025-01-17).
* ↑ (Frantsesez) Lessous, Laurent. «« Les Mythics T1 : Yuko » par Jenny, Philippe Ogaki, Patricia Lyfoung et Patrick Sobral» BDZoom.com 2018-04-12 (Noiz kontsultatua: 2025-01-17).
* 1 2 (Frantsesez) «L’autrice de BD Patricia Lyfoung s’est éteinte à 47 ans» Le Nouvel Obs 2025-01-15 (Noiz kontsultatua: 2025-01-17).
* 1 2 (Frantsesez) Carreira, Élodie. «Patricia Lyfoung, l’autrice de « La Rose écarlate », est décédée» Livres Hebdo 2025-01-15 (Noiz kontsultatua: 2025-01-17).

## Kanpo estekak

* Datuak: Q3369118
* Multimedia: Patricia Lyfoung / Q3369118